Във връзка с постъпило уведомление с вх. № ОВОС-1855/12.10.2020г., допълнителна информация с вх. № ОВОС-1855-6/26.11.2020г. и становище на БД ИБР Пловдив с изх. № ПУ-01-886(3)/17.12.2020г. за инвестиционно предложение (ИП):„Производствени и обслужващи дейности – сглобяване на електронни изделия, автосервиз, детайлинг студио, офис сграда, изграждане на станция за електромобили и мотокари, включително изграждане на сондажен кладенец с дълбочина 15 метра“, в имот с № 78080.88.334, с. Царацово, община Марица, област Пловдив, с възложител „Вива Груп 1“ ООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 2, буква „г“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002086 „Оризища Цалапица“.

Копие на писмото е изпратено до Община Марица, Кметство с. Царацово и БД ИБР – Пловдив

Отговорено от РИОСВ-Пловдив на 30.12.2020г.